section_heading: Ubojstvo
paragraph_text: Trojica izabranih časnika UDB-e: Veljko Milatović (kasnije visoki crnogorski dužnosnik, 1970-ih predsjednik Predsjedništva SR Crne Gore), Mihailo Šaro Brajović i Rako Mugoša - nakon vrlo složene sigurnosne priprave, 13. na 14. ožujka 1947. godine iz zasjede su ubili Popovića u jednom kućištu u mjestu Bojanje brdu, gdje su Krsti jataci ostavljali hranu. U pucnjavi Krsto ubija Mugošu, a potom gine i Krsto Popović.